Diari Oficial de la Generalitat Valenciana


Sumari del DOGV 7548, del 15-06-2015 (2015/5549)

RESOLUCIÓ de 10 de juny de 2015, de la Universitat Miguel Hernández d'Elx, per la qual es convoquen diverses places de personal docent i investigador en règim de contractació laboral per al curs 2015-2016. Referència 1001/15.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7548

Data del DOGV
:   15-06-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/5549


Data del document
:   10-06-2015

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ de 10 de juny de 2015, de la Universitat Miguel Hernández d'Elx, per la qual es convoquen diverses places de personal docent i investigador en règim de contractació laboral per al curs 2015-2016. Referència 1001/15. [2015/5549]  
De conformitat amb el que estableix la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; el Decret 174/2002, de 15 octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari; els Estatuts i el Reglament general del personal docent i investigador de la Universitat Miguel Hernández d'Elx, aprovat per Consell de Govern, en la seua sessió de 7 de juny de 2006, modificat per Consell de Govern en les sessions de 6 de juliol de 2006, 4 març de 2009, 7 juliol de 2010, 30 de maig, 25 juliol i 28 de novembre de 2012, i la resta de normativa aplicable de manera general, la Universitat Miguel Hernández d'Elx (UMH) convoca concurs públic per a la provisió de les places de personal docent i investigador en règim de contractació laboral, de conformitat amb les següents:  
  
  
Característiques de la convocatòria  
  
Primera. Nombre i característiques de les places convocades.  
Es convoquen les places de professorat universitari que s'especifiquen en l'annex I.  
  
Segona. Requisits generals i específics  
2.1. Els requisits generals que hauran de complir els aspirants a les places convocades són els especificats a continuació:  
a) Tindre complits els 16 anys i no haver complit l'edat de jubilació.  
  
b) Estar en possessió de la titulació corresponent.  
c) No haver sigut separat, per mitjà d'expedient disciplinari, del servei de l'Administració de l'Estat o de l'Administració autonòmica, local o institucional, ni trobar-se inhabilitat per sentència ferma per a l'exercici de funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.  
d) Posseir la capacitat funcional per a l'exercici de les tasques.  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.  
  
2.2. Els requisits específics per a concursar en les places de professorat universitari són els establits en l'annex II. La concurrència dels requisits anteriors haurà d'estar referida a una data anterior a l'expiració del termini de presentació d'instàncies.  
  
Tercera. Sol·licituds  
3.1. Termini.  
El termini de presentació de sol·licituds serà de 10 dies hàbils comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana (DOCV).  
3.2. Sol·licituds i documentació a presentar.  
Necessàriament, haurà de presentar tantes sol·licituds i documentació com places a què s'opte.  
Els interessats a prendre part en aquesta convocatòria hauran de presentar la documentació següent:  
A) Instància segons el model de la UMH, que es troba en l'annex IV, que li serà facilitada en el Registre General o en els centres de gestió de campus d'aquesta universitat i que està disponible a la pàgina web de la UMH: http://serviciopdi.umh.es.  
B) Fotocòpia del DNI o, en el cas d'estrangers, del document que n'acredite la identitat i la data de naixement.  
C) Fotocòpia del títol acadèmic o resguard d'haver abonat els drets d'expedició que corresponga, d'acord amb els requisits de l'annex II. En cas de titulacions estrangeres, hauran d'acreditar l'homologació corresponent del Ministeri d'Educació i Ciència.  
D) Fotocòpia del certificat acadèmic personal (expedient acadèmic).  
  
E) Curriculum vitae, segons el model d'aquesta universitat, que serà facilitat al Registre General o als centres de gestió de campus i disponible a la pàgina web de la UMH: http://serviciopdi.umh.es. També serà vàlid, a aquests efectes, el curriculum vitae segons el model de l'Agència Valenciana d'Avaluació i Prospectiva.  
F) Resguard que justifique el pagament de 27,36 euros en concepte de drets de participació que s'ingressaran en el compte corrent «Concursos i oposicions» de l'entitat bancària següent:  
SabadellCAM: 2678-2320-75-0144944424. Universitat Miguel Hernández d'Elx.  
El pagament de la taxa es justificarà amb la impressió del segell de l'entitat bancària on s'haja efectuat l'ingrés o resguard original d'haver abonat els drets de participació, i on es farà constar: el nom i cognoms, el número de carnet d'identitat i la indicació del número de la plaça a què es concursa.  
El pagament de la taxa es pot fer efectiu a través de la pàgina web: www.umh.es/rebuts. Si s'utilitza aquesta via, l'acreditació del pagament es realitzarà presentant el justificant en què conste el codi d'autorització i la referència de la plaça per la qual es realitza aquest, o mitjançant el rebut degudament segellat pel banc.  
Aquells que acrediten ser beneficiaris de família nombrosa de primera o general abonaran el 50 per cent de la totalitat de la taxes.  
Estaran exempts del pagament de la taxa els aspirants que acrediten patir una discapacitat en grau igual o superior al 33 per cent, mitjançant un certificat de reconeixement de la discapacitat, i aquells que acrediten ser beneficiaris de família nombrosa de segona i honor o especial.  
  
La realització de l'ingrés en cap cas suposarà substitució del tràmit de presentació dins del termini establit i en la forma escaient de la sol·licitud.  
Serà motiu d'exclusió inesmenable del procediment l'absència d'ingrés efectiu dels drets d'examen dins del termini previst per a la presentació de sol·licituds.  
L'exclusió per no complir algun dels requisits de la convocatòria o la no-presentació a la prova no comportarà el dret a la devolució de les taxes.   
G) Per a les categories indicades a continuació, a més:  
G.1. Places de professor associat:  
S'acreditarà l'exercici de l'activitat professional remunerada, fora de l'àmbit acadèmic universitari, amb alguna de la documentació següent:  
a) Fotocòpia de l'informe de vida laboral expedit per la Tresoreria General de la Seguretat Social.  
b) En cas de ser empleats públics (funcionaris o laborals), fotocòpia del certificat de serveis prestats.  
c) Qualsevol altra documentació que acredite el compliment dels requisits establits en l'annex II.  
G.2. Places de professor ajudant doctor:  
a) Acreditació requisits específics establits en l'annex II.  
b) S'aportarà fotocòpia d'avaluació positiva de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva.  
G.3. Places d'ajudant:  
a) Acreditació dels requisits específics establits en l'annex II.  
3.3. La documentació abans referida es presentarà en el Registre General de la UMH o en els centres de gestió de campus, en horari de 09.00 a 14.00 hores, o per qualsevol dels procediments establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Excepcionalment, durant el mes d'agost només podrà presentar-se documentació en el Registre General de la UMH o per qualsevol dels procediments establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les sol·licituds que es presenten a través de les oficines de Correus hauran de presentar-se en sobre obert per a ser datades i segellades pel funcionari de Correus, abans de certificar-les, i haurà de figurar clarament el número de l'oficina i la data.  
Quarta. Protecció de dades personals  
Les dades de caràcter personal que aporten els aspirants per mitjà de les instàncies s'incorporaran al fitxer automatitzat de concursos del Servei de Personal Docent i Investigador, sota la responsabilitat de la Secretaria General de la UMH, per a la gestió de les convocatòries per a proveir places de personal docent i investigador contractat i la gestió de recursos administratius contra les propostes de provisió de les places esmentades.  
Les dades de caràcter personal seran tractades d'acord amb les previsions del Reial Decret 1720/2007, de 21 desembre, pel qual s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
Els drets d'accés, de rectificació, de cancel·lació i d'oposició podran exercitar-se, per escrit, adreçat a la Secretaria General de la UMH, d'acord amb el que estableix la Llei Orgànica 15/1999, de 13 de desembre, de Protecció de Dades.  
  
Cinquena. Composició de les comissions de contractació  
5.1. Les comissions de contractació dels concursos per a la provisió de places de personal docent i investigador contractat estaran formades per cinc membres titulars i els seus corresponents suplents, i li correspon al rector el nomenament dels seus membres i la designació de les tres cinquenes parts d'aquests i la del president de la comissió d'entre aquests. La resta de membres seran nomenats pel rector, una vegada oït el departament que no tindrà caràcter vinculant.  
5.2. La composició nominal concreta de cada una de les comissions es farà pública en els taulers del Registre General i registres auxiliars dels centres de gestió de campus i, a títol informatiu, en la web de la universitat: http://serviciopdi.umh.es/.  
  
Sisena. Criteris de valoració de les comissions de contractació  
6.1. Una vegada constituïda, la comissió corresponent fixarà i farà pública, amb anterioritat a l'acte d'obertura, de la documentació presentada pels candidats, els criteris per a la valoració dels mèrits d'aquests i la puntuació mínima a obtindre pels candidats.  
6.2. Cada un dels candidats podrà obtindre un màxim de 10 punts, dels quals 7 correspondran als mèrits aportats i 3 a l'adequació del sol·licitant a l'activitat docent i, si és el cas, d'investigació a realitzar.  
  
6.3. Els 7 punts a atorgar per mèrits aportats els concedirà la comissió de contractació, d'acord amb els següents criteris generals:  
  
6.3.1. Per a places d'ajudant:  
a) Expedient acadèmic general. Màxim 1 punt.  
b) Expedient acadèmic específic. Màxim 2 punts.  
c) Publicacions, projectes, patents o, si és el cas, obra artística. Màxim 1,5 punts.  
d) Altres mèrits. Màxim 2,5 punts.  
6.3.2. Per a places d'ajudants doctors:  
a) Expedient, formació acadèmica, activitat professional, gestió i vida universitària. Màxim 3 punts.  
b) Activitat investigadora. Màxim 2 punts.  
c) Activitat docent. Màxim 1 punt.  
d) Altres mèrits. Màxim: 1 punt.  
6.3.3. Per a places d'associats:  
a) Valoració de les activitats professionals extrauniversitàries, o, si es el cas, obra artística. Màxim 5 punts.  
b) Altres mèrits. Màxim 2 punts.  
6.4. Els 3 punts a atorgar per adequació del sol·licitant a l'activitat docent o d'investigació a realitzar, els concedirà la comissió de contractació en atenció a les necessitats específiques de la universitat posades de manifest en la convocatòria de la plaça.  
  
Setena. De les proves  
Els concursos per a la provisió de places de PDI es realitzaran en qualsevol dels campus de la UMH i constaran d'una primera prova d'avaluació, i si la comissió ho entén necessari, d'una segona prova consistent en la realització d'una entrevista. Al transcurs dels seus treballs, la comissió de contractació podrà sol·licitar els informes que crega oportuns per al millor exercici de les seues funcions.  
7.1. Admissió de sol·licituds.  
Els sol·licitants hauran de presentar tantes sol·licituds i documentació com places a què s'opte, indicant en cada una d'aquestes el contingut de la convocatòria.  
Transcorregut el termini de presentació de sol·licituds, es publicarà la llista provisional d'admesos i exclosos i els motius d'exclusió en els taulers del Registre General i, a títol informatiu, en la web de la Universitat: http://serviciopdi.umh.es/.  
A través del Registre General, els interessats que ho entenguen necessari, podran formular reclamacions dirigides al responsable del Servei de Personal Docent i Investigador en un termini de cinc dies hàbils a comptar des de la publicació de les llistes. Revisades les reclamacions es publicarà la relació definitiva d'admesos i exclosos en els taulers del Registre General i, a títol informatiu, en la web de la universitat: http://serviciopdi.umh.es/.  
7.2. Primera prova.  
La primera prova consistirà en la valoració per la Comissió dels mèrits del candidat i de l'adequació del sol· licitant a les necessitats de la Universitat expressades a la convocatòria.  
En el termini fixat, el president procedirà a la constitució de la comissió i a establir els criteris d'avaluació específics, que hauran de conformar allò establit, amb caràcter general, a la present convocatòria. De tot això es donarà publicitat en el tauler d'anuncis oficial del centre de gestió de campus corresponent i, a títol informatiu, a la pàgina web de la universitat: http://serviciopdi.umh.es/.  
Amb posterioritat a la publicació dels criteris d'avaluació, el president procedirà a obrir la documentació i a aplicar aquests als concursants admesos.  
En el termini màxim de tres dies hàbils des de la finalització dels treballs de la comissió, es farà pública al tauler d'anuncis oficial del centre de gestió de campus on s'haja realitzat la prova i, a títol informatiu, en la web http://serviciopdi.umh.es/ la valoració dels candidats en la primera prova i el resultat d'aquesta, així com la proposta de provisió de la plaça en el cas que no siga necessari, segons el parer de la comissió, passar a la segona prova.  
La comissió podrà realitzar la segona prova quan finalitzada la primera hi haja concursants que superen el mínim quantitatiu establit en els criteris de valoració i, a més, obtinguen el vot favorable d'almenys tres dels seus membres.  
7.3. Segona prova.  
Si és el cas, amb la publicació de la valoració dels candidats en la primera prova, se'ls citarà per a la realització de la segona prova, i s'indicarà el lloc, el dia i l'hora. El termini per a la realització de la segona prova no podrà ser inferior a tres dies hàbils ni superior a 10, des que es publique la citació.  
La segona prova, que serà pública, consistirà en una entrevista en què la comissió debatrà amb el concursant, durant un temps màxim de tres hores, sobre els documents presentats en la primera prova, i de tots aquells aspectes curriculars i documentals que considere rellevants per a la seua millor selecció.  
Amb anterioritat al començament de la segona prova, la comissió de contractació publicarà, en el lloc de realització d'aquesta, els criteris de valoració qualitativa d'aquesta.  
Finalitzada la segona prova i en el termini màxim de tres dies hàbils, la comissió farà públics els resultats de l'avaluació que en aquesta prova li mereix cada candidat, així com la proposta de provisió de la plaça.  
  
  
Huitena. De la proposta de provisió  
8.1. En tot cas, el temps transcorregut entre la publicació de les llistes definitives d'admesos i la proposta de provisió del concurs no podrà excedir de quatre mesos.  
Les comissions de contractació proposaran al rector la relació dels candidats proposats per a la seua contractació.  
En els concursos en què no siga necessari passar a la segona prova, la proposta de provisió s'ordenarà de major a menor puntuació, sempre que els candidats superen el mínim quantitatiu establit en els criteris de valoració i, a més, obtinga el vot favorable d'almenys tres dels membres de la comissió. En cas d'empat, el president de la comissió tindrà vot de qualitat. En cas d'empat, el president de la comissió tindrà vot de qualitat.  
Quan s'hagen convocat diverses places de la mateixa categoria en una mateixa àrea de coneixement i amb idèntiques activitats docents i investigadores, se citarà els concursants proposats per l'ordre de valoració que s'haja efectuat d'aquests, perquè procedisquen a triar vacant.  
  
En les places d'associats i ajudants, l'ordre de puntuació dels candidats establit en la primera prova quedarà constituït com a llista de reserva per al curs acadèmic en què es convoque la plaça.  
  
En cap cas es podran realitzar més propostes de provisió que places convocades. Tots els concursos podran resoldre's amb l'absència de proposta de provisió de la plaça o places.  
Els concursants que no hagen sigut proposats per ser nomenats per a la plaça objecte de concurs no podran al·legar cap dret sobre places vacants.  
8.2. Expedient administratiu del concurs.  
El següent dia hàbil al de la finalització de l'actuació de la comissió, el secretari d'aquesta entregarà a la Secretaria General de la universitat, a través del Registre General o auxiliars, l'expedient administratiu del concurs, el qual incorporarà els documents següents:  
a) Acta de constitució de la comissió.  
b) Criteris de valoració de la primera prova.  
c) Acta en què conste la valoració de la primera prova i la motivació del vot dels membres de la comissió, per a cada concursant.  
  
d) Si és procedent, acta en què conste la motivació del vot dels membres de la comissió respecte de la segona prova, per a cada concursant.  
e) Acta de proposta de provisió dels concursants que procedisca, per ordre de preferència per a la contractació.  
f) Documentació presentada pels concursants, així com qualsevol altra que la comissió haja tingut en compte en el seu treball.  
Els concursants que no hagen obtingut plaça, amb la sol· licitud prèvia a la Secretaria General de la UMH, podran retirar la documentació presentada al concurs en el termini d'un mes des que resulte ferm la resolució administrativa (o judicial, si es el cas) del concurs. A partir del dit termini, la universitat disposarà de la dita documentació, i en procedirà a la destrucció.  
  
Novena. De la contractació  
9.1. Contractació del candidat.  
A la vista de la proposta de provisió feta per la comissió, i si ho creu oportú, el rector determinarà l'efectivitat de la proposta. El Servei de Personal Docent i Investigador comunicarà la incorporació del nou professorat als departaments implicats.  
9.2 Tràmits de la contractació.  
El centre de gestió de campus que corresponga citarà el candidat proposat perquè, en un termini màxim de tres dies hàbils, es persone en el dit centre a fi d'aportar la documentació acreditativa de complir els requisits establits en la convocatòria i procedir, si és el cas, a la firma de tota la documentació que siga necessària per a la formalització de la seua contractació, i que serà remés immediatament al Servei de Personal Docent i Investigador per a la seua tramitació. Transcorregut aquest termini sense haver-se personat, el candidat perdrà el seu dret i es procedirà a citar el següent i, si és el cas, els successius.  
En el cas de renúncia explícita d'un candidat, amb anterioritat a la presentació de la documentació acreditativa dels requisits, s'aplicarà el mateix procediment de citació de l'apartat anterior.  
  
Deu. Dels recursos  
Contra les resolucions de les comissions de contractació es podrà interposar un recurs d'alçada, previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes, comptat des de l'endemà de la publicació de les resolucions. El recurs es podrà interposar davant l'òrgan que va dictar l'acte que s'impugna o davant el rector de la UMH com a òrgan competent per a resoldre'l.  
  
  
Onze. Característiques dels contractes  
Els contractes laborals de personal docent i investigador tenen naturalesa especial (art. 2.2, D 174/2002).  
Els contractes de personal docent i investigador contractat en règim laboral es formalitzaran per escrit d'acord amb el model que a aquest efecte ha aprovat el Consell de Govern d'aquesta universitat.  
Les retribucions són les determinades en el Decret 174/2002, de 15 d'octubre, del Govern Valencià, i es consideraran, si és el cas, aquelles variacions que aproven els òrgans competents d'aquesta universitat.  
  
Les retribucions integres mensuals seran les establides en l'annex III.  
En l'annex I s'especifica el codi o número de la plaça, el tipus de contracte, la dedicació, el departament, l'àrea de coneixement a què s'adscriu la plaça, activitats a exercir i duració del contracte. La data d'inici del contracte que figura en l'annex I estarà vinculada a la firma d'aquest amb anterioritat o en el mateix dia de l'assenyalat com a inici, en cas contrari l'inici del contracte coincidirà amb la data de formalització d'aquest.  
Abreviatures utilitzades:  
ASSO: professor associat.  
AJUDOC: professor ajudant doctor.  
AJU: ajudant.  
C08 (TC): dedicació a temps complet (37,5 h/setmana).  
P06 (6+6): dedicació a temps parcial (6 h lectives + 6 h tutories/setm.).  
P05 (5+5): dedicació a temps parcial (5 h lectives + 5 h tutories/setm.).  
P04 (4+4): dedicació a temps parcial (4 h lectives + 4 h tutories/setm.).  
P03 (3+3): dedicació a temps parcial (3 h lectives + 3 h tutories/setm.).  
DFC: des de la firma del contracte.  
  
Dotze. Règim de recursos  
Les convocatòries de places de personal docent i investigador contractat i tots els actes administratius que se'n deriven, podran ser impugnades en els casos i en la forma establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tots els actes de notificació dels procediments que s'inicien com a conseqüència d'admetre els recursos regulats en la present resolució es faran, amb text íntegre, en els taulers del Registre General i registres auxiliars dels centres de gestió de campus i, a títol informatiu, a la web de la universitat: http://serviciopdi.umh.es/.  
  
Elx, 10 de juny de 2015.- La vicerectora de Professorat, p. d. (RR 0730/11, 19.05.11; DOCV 6530, 27.05.11; i RR 646/15, 29.04.15; DOCV 7522, 11.05.15): Eva Aliaga Agulló.  
  
  
  
  
Annex I  
  
Número de plaça: DC2599.  
Categoria: AJUDOC.  
Dedicació: C08 (TC).  
Departament: Agroquímica i Medi Ambient.  
Àrea de coneixement: Enginyeria Química.  
Perfil: docència i investigació en Enginyeria Química.  
Duració del contracte: DFC fins al 30.09.2017.  
  
Número de plaça: DC2600.  
Categoria: ASSO.  
Dedicació: P03 (3 + 3).  
Departament: Agroquímica i Medi Ambient.  
Àrea de coneixement: Parasitologia.  
Perfil: docència en Parasitologia.  
Duració del contracte: DFC fins al 30.09.2016.  
  
Número de plaça: DC2601.  
Categoria: AJUDOC.  
Dedicació: C08 (TC).  
Departament: Agroquímica i Medi Ambient.  
Àrea de coneixement: Química Física.  
Perfil: docència i investigació en Química Física.  
Duració del contracte: DFC fins al 30.09.2017.  
  
Número de plaça: DC2602.  
Categoria: AJU.  
Dedicació: C08 (TC).  
Departament: Art.  
Àrea de coneixement: Escultura.  
Perfil: docència i investigació en Escultura.  
Duració del contracte: DFC fins al 31.08.2018.  
  
Número de plaça: DC2603.  
Categoria: AJU.  
Dedicació: C08 (TC).  
Departament: Art.  
Àrea de coneixement: Estètica i Teoria de les Arts.  
Perfil: docència i investigació en Estètica i Teoria de les Arts.  
Duració del contracte: DFC fins al 31.08.2018.  
  
Número de plaça: DC2604.  
Categoria: ASSO.  
Dedicació: P06 (6 + 6).  
Departament: Art.  
Àrea de coneixement: Pintura.  
Perfil: docència en Pintura.  
Duració del contracte: DFC fins al 30.09.2016.  
  
Número de plaça: DC2605.  
Categoria: ASSO.  
Dedicació: P06 (6 + 6).  
Departament: Art.  
Àrea de coneixement: Pintura.  
Perfil: docència en Pintura.  
Duració del contracte: DFC fins al 30.09.2016.  
  
Número de plaça: DC2606.  
Categoria: ASSO.  
Dedicació: P03 (3 + 3).  
Departament: Biologia Aplicada.  
Àrea de coneixement: Genètica.  
Perfil: docència en Genètica.  
Duració del contracte: DFC fins al 30.09.2016.  
  
Número de plaça: DC2607.  
Categoria: ASSO.  
Dedicació: P03 (3 + 3).  
Departament: Bioquímica i Biologia Molecular.  
Àrea de coneixement: Bioquímica i Biologia Molecular.  
Perfil: docència en Bioquímica i Biologia Molecular.  
Duració del contracte: DFC fins al 30.09.2016.  
  
Número de plaça: DC2608.  
Categoria: ASSO.  
Dedicació: P03 (3 + 3).  
Departament: Bioquímica i Biologia Molecular.  
Àrea de coneixement: Bioquímica i Biologia Molecular.  
Perfil: docència en Bioquímica i Biologia Molecular.  
Duració del contracte: DFC fins al 30.09.2016.  
  
Número de plaça: DC1405.  
Categoria: ASSO.  
Dedicació: P03 (3 + 3).  
Departament: Ciència Jurídica.  
Àrea de coneixement: Dret Internacional Públic i Relacions Internacionals.  
Perfil: docència en Dret Internacional Públic i Relacions Internacionals  
Duració del contracte: DFC fins al 30.09.2016.  
  
Número de plaça: DC2609.  
Categoria: AJUDOC.  
Dedicació: C08 (TC).  
Departament: Ciències Socials i Humanes.  
Àrea de coneixement: Comunicació Audiovisual i Publicitat.  
Perfil: docència i investigació en Ideació i Narrativa Audiovisual.  
Duració del contracte: DFC fins al 30.09.2016.  
Número de plaça: DC2610.  
Categoria: ASSO.  
Dedicació: P06 (6 + 6).  
Departament: Ciències Socials i Humanes.  
Àrea de coneixement: Periodisme.  
Perfil: docència en Redacció Periodística i Periodisme Digital.  
Duració del contracte: DFC fins al 30.09.2016.  
  
Número de plaça: DC2611.  
Categoria: ASSO.  
Dedicació: P06 (6 + 6).  
Departament: Estadística, Matemàtica i Informàtica.  
Àrea de coneixement: Estadística i Investigació Operativa.  
Perfil: docència en Estadística i Investigació Operativa.  
Duració del contracte: DFC fins al 30.09.2016.  
  
Número de plaça: DC253.  
Categoria: ASSO.  
Dedicació: P06 (6 + 6).  
Departament: Estadística, Matemàtica i Informàtica.  
Àrea de coneixement: Matemàtica Aplicada.  
Perfil: docència en Matemàtica Aplicada.  
Duració del contracte: DFC fins al 30.09.2016.  
  
Número de plaça: DC1538.  
Categoria: ASSO.  
Dedicació: P04 (4 + 4).  
Departament: Estudis Econòmics i Financers.  
Àrea de coneixement: Organització d'Empreses.  
Perfil: docència en Organització d'Empreses.  
Duració del contracte: DFC fins al 30.09.2016.  
  
Número de plaça: DC2616.  
Categoria: AJUDOC.  
Dedicació: C08 (TC).  
Departament: Fisiologia.  
Àrea de coneixement: Fisiologia.  
Perfil: docència i investigació en Fisiologia.  
Duració del contracte: DFC fins al 30.09.2017.  
  
Número de plaça: DC2617.  
Categoria: ASSO.  
Dedicació: P03 (3 + 3).  
Departament: Histologia i Anatomia.  
Àrea de coneixement: Anatomia i Embriologia Humana.  
Perfil: docència en Anatomia i Embriologia Humana. Perfil Fisioteràpia.  
Duració del contracte: DFC fins al 30.09.2016.  
  
Número de plaça: DC2618.  
Categoria: ASSO.  
Dedicació: P03 (3 + 3).  
Departament: Histologia i Anatomia.  
Àrea de coneixement: Biologia Cel·lular.  
Perfil: docència en Biologia Cel·lular.  
Duració del contracte: DFC fins al 30.09.2016.  
  
Número de plaça: DC2620.  
Categoria: AJU.  
Dedicació: C08 (TC).  
Departament: Enginyeria de Comunicacions.  
Àrea de coneixement: Electrònica.  
Perfil: docència i investigació en Electrònica.  
Duració del contracte: DFC fins al 30.09.2017.  
  
Número de plaça: DC2621.  
Categoria: AJUDOC.  
Dedicació: C08 (TC).  
Departament: Enginyeria de Comunicacions.  
Àrea de coneixement: Teoria del Senyal i Comunicacions.  
Perfil: docència i investigació en Teoria del Senyal i Comunicacions.  
Duració del contracte: DFC fins al 30.09.2017.  
Número de plaça: DC2622.  
Categoria: AJUDOC.  
Dedicació: C08 (TC).  
Departament: Enginyeria de Sistemes i Automàtica.  
Àrea de coneixement: Enginyeria de Sistemes i Automàtica.  
Perfil: docència i investigació en Enginyeria de Sistemes i Automàtica.  
Duració del contracte: DFC fins al 30.09.2017.  
  
Número de plaça: DC2623.  
Categoria: AJUDOC.  
Dedicació: C08 (TC).  
Departament: Enginyeria Mecànica i Energia.  
Àrea de coneixement: Màquines i Motors Tèrmics.  
Perfil: docència i investigació en Màquines i Motors Tèrmics.  
Duració del contracte: DFC fins al 30.09.2017.  
  
Número de plaça: DC2629.  
Categoria: ASSO.  
Dedicació: P06 (6 + 6).  
Departament: Patologia i Cirurgia.  
Àrea de coneixement: Radiologia i Medicina Física.  
Perfil: docència en Teràpia Ocupacional.  
Duració del contracte: DFC fins al 30.09.2016.  
  
Número de plaça: DC2634.  
Categoria: ASSO.  
Dedicació: P03 (3 + 3).  
Departament: Psicologia de la Salut.  
Àrea de coneixement: Educació Física i Esportiva.  
Perfil: docència en Esports Col·lectius: Handbol i Bàsquet.  
Duració del contracte: DFC fins al 30.09.2016.  
  
Número de plaça: DC2633.  
Categoria: AJUDOC..  
Dedicació: C08 (TC).  
Departament: Psicologia de la Salut.  
Àrea de coneixement: Educació Física i Esportiva.  
Perfil: docència i investigació en Biomecànica del Moviment Humà.  
  
Duració del contracte: DFC fins al 31.08.2018.  
  
Número de plaça: DC2382.  
Categoria: ASSO.  
Dedicació: P06 (6 + 6).  
Departament: Psicologia de la Salut.  
Àrea de coneixement: Psicologia Bàsica.  
Perfil: docència en Psicologia Bàsica.  
Duració del contracte: DFC fins al 30.09.2016.  
  
Número de plaça: DC2635.  
Categoria: AJUDOC.  
Dedicació: C08 (TC).  
Departament: Salut Pública, Història de la Ciència i Ginecologia.  
Àrea de coneixement: Medicina Preventiva i Salut Pública.  
Perfil: docència i investigació en Medicina Preventiva i Salut Pública.  
Duració del contracte: DFC fins al 30.09.2017.  
  
Número de plaça: DC492.  
Categoria: ASSO.  
Dedicació: P06 (6 + 6).  
Departament: Tecnologia Agroalimentària.  
Àrea de Coneixement: Tecnologia d'Aliments.  
Perfil: docència en Tecnologia d'Aliments.  
Duració del contracte: DFC fins al 30.09.2016.  
  
  
  
Annex II  
Requisits específics per a participar   
en concursos docents a places de contractació  
  
Professor associat:  
Especialistes de reconeguda competència que acrediten exercir la seua activitat professional fora de l'àmbit acadèmic universitari.  
Professor ajudant doctor:  
- Ser doctor.  
- Estar en possessió d'avaluació positiva de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva.  
Ajudant:  
Estar admés o estar en condicions de ser admés en els estudis de doctorat.  
  
Annex III  
Retribucions mensuals de personal docent  
 i investigador contractat laboral (\*)  
  
Professor associat  
 Sou Complement de destinació Total mensual  
Temps parcial P03 (3+3) 161,86 - 93,09 - 254,95 -  
Temps parcial P04 (4+4) 215,81 - 124,12 - 339,93 -  
Temps parcial P05 (5+5) 269,76 - 155,15 - 424,91 -  
Temps parcial P06 (6+6) 323,71 - 186,17 - 509,88 -  
  
  
Professor ajudant doctor  
 Sou Complement de destinació Total mensual  
Temps complet C08 (TC) 887,22 - 690,48 - 1.577,70 -  
  
  
Ajudant  
 Sou Complement de destinació Total mensual  
Temps complet C08 (TC) 887,22 - 202,42 - 1.089,64 -  
  
  
(\*) Les pagues extraordinàries es percebran pels imports que establisca la legislació vigent i sempre que no es perceben a càrrec d'una altra Administració pública.  
  
  
Annex IV  
Model de sol·licitud per a places de personal docent  
 i investigador en règim de contractació laboral  
  
(Nom i cognoms) ...  
Amb DNI ..., expedit a ...   
Nascut a ... Data ...  
Domicili a ... Província d ...  
Carrer ... Número ...  
Codi postal ... Telèfon/s ...  
  
EXPOSA:  
Que havent-se convocat diverses places de personal docent i investigador en règim de contractació laboral, mitjançant una resolució de la Universitat Miguel Hernández d'Elx, de data ... (DOCV ...),  
SOL·LICITA:  
Participar en el concurs per a la plaça següent (una sol·licitud per plaça)  
Codi de la plaça: ...  
Categoria: ...  
Departament: ...  
Àrea: ...  
Perfil: ...  
..., ... d ... de ...  
Signatura: ...  
  
RECTORAT DE LA UNIVERSITAT MIGUEL HERNÁNDEZ D'ELX